Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 178

2. Tanárok, pedagógusok 2.1. A célcsoport jellemzõi A mai gyerekek és fiatalok néhány éven belül Magyarország és az EU polgárai lesznek. Felkészülésük, a tanároktól és egymástól tanult tudásuk és készségeik döntõ mértékben járulnak hozzá ahhoz, hogy felnõttkorukban eredményesen élhessenek az EU-tagság nyújtotta lehetõségekkel. Az EU-tagságra való felkészítés az iskolai és iskolán kívüli nevelés keretein belül kulcskérdés a magyar társadalom egésze számára. A KS keretében ezért kiemelten kell segíteni a pedagógusok felkészülését. Arra kell törekedni, hogy a tanárok minél több hatékony, az Unióban való érvényesüléshez szükséges tudást és készségeket nyújtó projektet kínálhassanak a gyerekeknek, fiataloknak. A legtöbb pedagógus EU-kommunikációs projekt az iskolarendszerben vagy ahhoz kapcsolódóan zajlik, így közvetlenül vagy közvetetten érinti a tanárképzés és az oktatáspolitika területét. E projektek terveit ezért az Oktatási Minisztériummal való konzultáció után kell véglegesíteni. A projektterveket az elmúlt években számos tanári projektet támogató Külügyminisztériummal is egyeztetni kell. A tárcák közötti munkamegosztásban a legnagyobb hatékonyságra kell törekedni. A fiatalok tanítása és nevelése a társadalmi tudatformálás egyik leghatékonyabb formája. A tanárok a társadalmi munkamegosztásban elfoglalt helyük következtében, a jövendõ magyar társadalom egészéhez szólnak, a fiatal nemzedék képében a jövõ egész magyar társadalmát formálják. A kommunikációs stratégiában így az egyik legeredményesebb és legnagyobb fontosságú közvetítõ csoportot alkotják. A KS idõszakában arra kell törekedni, hogy a pedagógusok közvetítésével valamennyi gyermek és fiatal korcsoport életkori sajátosságainak megfelelõ lehetõséget kapjon az uniós léthez szükséges tudás és készségek megszerzésére. A KS keretében ezért a pedagógustársadalom számos csoportját szükséges megszólítani, és számukra kormányzati segítséget nyújtani a hatékony kommunikációhoz. A magyar tanárság egésze az EU-kommunikáció szempontjából számos szempont szerint bontható csoportra. Többek között: A tanulók életkora szerint: — az óvodapedagógusok (bár a KS keretében ezúttal szerepükkel nem foglalkozunk), — a közoktatásban (általános iskolák és középiskolák), — a felsõoktatásban és posztgraduális képzésben, — a felnõttoktatásban (hagyományos és távoktatási formák) dolgozó tanárok. Az EU-val kapcsolatos oktatási programokban szerzett tapasztalatok szerint: — EU-oktatási programokban már részt vett, — EU-oktatási programokban még részt nem vett pedagógusok. A tantárgyak szerint: — humán tárgyakat, — reál tárgyakat, — egyéb tárgyakat tanító tanárok. A nyelvtudás szerint: — idegen nyelvet (ezen belül kiemelten nyugati nyelvet) általában beszélõk, — nyugati nyelven az EU és pedagógiai szaknyelvét is beszélõk, — idegen nyelvet nem beszélõk. A pedagógus-projekteket úgy kell kialakítani, hogy a fentiek közül valamennyi csoport EU-felkészülését és kommunikációs közvetítõ szerepét segítsék. A pedagógusi projektek öt szintje Az EU-kommunikáció pedagógus projektjeinek tervezésénél a célok és eszközök meghatározásánál következõ öt szintet, és az annak megfelelõ, közvetlen és közvetett célcsoportokat kell elkülöníteni: — gyerekek, tanulók, — pedagógusok, 2002/151/II. szám — intézményi vezetõk (iskola- és óvodaigazgatók), — oktatásügyi döntéshozók, — szülõk, családok. 2.2. Kommunikációs kihívások 2.2.1 Az EU-képzés igénye Az Európai Közösség/Unió számos oktatáspolitikai dokumentumban hívta fel a figyelmet az oktatás „európai dimenziójának” fontosságára. 4 Az európai dimenzió oktatása egyre idõszerûbb és sürgetõbb lesz a csatlakozás közeledtével Magyarországon is. Ugyanakkor a pedagógusok információhiányról számolnak be az EU és a csatlakozás tematikája kapcsán. Információt lényegében két forrásból kaphatnak: a sajtóból, médiából, illetve saját (pl. könyvtári, internetes) kutatásukból. Említésre méltóak ezen kívül a Külügyminisztérium támogatásával az elmúlt évek során megvalósult tanárképzési és tanári kézikönyv projektek. Hiányzik azonban a módszeres, rendszeres, tanártovábbképzés, amely az alapvetõ intézményi kérdésektõl a speciális oktatáspolitikai témákig áttekinti az EU és a csatlakozás kérdéskörét. Ennek intézményi lehetõségét egy az Oktatásügyi Minisztérium által koordinált képzésben (elõadás-sorozat, szeminárium, tréning stb.) kell megteremteni. Az egyes felsõoktatási intézményekben mûködõ Európai Tanulmányi Központok (ETK-k) ma nem épülnek be szervesen a tanárképzés rendszerébe. Arra kell törekedni, hogy az ETK-k részt vegyenek a tanárképzés és továbbképzés intézményeiben, és ezáltal tematikájuk jobban integrálódjon a képzés rendszerébe. 2.2.2. EU- és pedagógiai szaknyelv képzési igénye idegen nyelven Az EU-tagság a nyugati nyelvtudás felértékelõdését hozza magával. Magyarországon azonban a nyelvtudás szintje még a kelet-közép-európai régióban is az egyik legalacsonyabb, s alacsony a pedagógusok között is. Szakértõi források szerint például a magyar iskolavezetõk túlnyomó többsége nem tud idegen nyelven. A tagságra való felkészülés idõszakában támogatni kell, hogy a pedagógusok és az oktatással foglalkozó szakemberek minél teljesebb köre nyugati nyelvismeretet szerezzen. (A tagság után enélkül vezetõ állást hatékonyan, felelõsen betölteni nem lehet.) Ugyanakkor konkrét programokat kell létrehozni az EU- és pedagógiai szaknyelv képzésére idegen nyelven. Ez azok számára is fontos, akik beszélik az adott nyelvet, hiszen a speciális szókincs, intézményi és szakmai kifejezéskészlet nem része az általános nyelvtudásnak és csak a mögötte álló szakmai (EU-intézményi, oktatáspolitikai stb.) ismeretekkel együtt oktatható eredményesen. 2.2.3. Kereszt-tantervek, tantárgyköziség, tanári együttmûködés A mai oktatási rendszer meghatározó módon az egyes tantárgyak elkülönülésére épít. Az egyes tárgyak és oktatók mintegy bezárkóznak saját területükre. Kevés a tárgyi érintkezés a tantárgyak és ritka az érdemi szakmai kommunikáció a különbözõ szakterületeket oktató szaktanárok között. Az EU-hoz kapcsolódó tantárgyakkal folytatott eddigi oktatási projektek tapasztalatai azonban azt az eredményt hozták, hogy (az EU-val kapcsolatos külön tantárgy bevezetése mellett) célszerû az európai dimenzió oktatását, az EU-hoz kapcsolódó tudást a kereszt-tantervek és a tantárgyköziség elvei szerint, oktatási projektekben is strukturálni. Ez viszont azt jelenti, hogy az EU-tárgyak tanítása újfajta tanári munkaközösség, tanár-tanár együttmûködés meghonosítását teszi szükségessé oktatási intézményeinkben. Az EU-kommunikációs pedagógus-projekteknek támogatniuk kell e szemlélet elterjedését. Ezzel együtt lenne érdemes azt a koncepciót is megvalósítani, amely a lexikális típusú ismeretanyag bõvítés helyett elsõsorban a gondolkodás, a probléma megoldás képességének növelésére, az együttmûködés készségének fejlesztésére helyezi a hangsúlyt. A kutatások egyértelmûen azt bizonyítják, hogy ezeknek a képességeknek és készségeknek a fejlesztése nélkül magyar diákok egyértelmûen lemaradnak európai társaik mögött és egy számukra hamarosan megnyíló, európai léptékû munkaerõpiacon hátrányba kerülnek. 2.2.4. Tanár-diák együttmûködés Az oktatás európai dimenziójának megjelenítése nemcsak új tanár-tanár, hanem újszerû tanár-diák viszonyt is magával hoz. A tanárok sokszor a módszertani továbbképzéseken szembesülnek azzal, hogy az EU-s tematika oktatása és tanórán kívüli tevékenység (EU-Klubok és az EU-napok szervezése) újfajta tanár-diák együttmûködést is szükségessé tesz a hagyományos elõadás-feleltetés-dolgozat módszertanhoz képest. Az EU-tematika oktatása alatt, illetve a tanórán kívüli EU-s programok szervezése közben a hierarchikus viszonyokhoz képest más, újszerû tanár-diák kapcsolat valósul meg, amely a közös cél, a sikeres EU-projektek érdekében való együttmûködésen alapul. Az EU-kommunikációs projektek keretében a tanároknak fel kell készülniük, az iskoláknak helyet kell adniuk az újfajta tanár-diák együttmûködésnek. 4 Green Paper on the European Dimension of Education. European Commission, 1993. Magyarul: Zöld Könyv az oktatás európai dimenziójáról. In: Zarándy Zoltán (szerk.): Európa az iskolában — az iskola Európában. Kézikönyv az oktatás európai dimenziójáról. Budapest, 1999. 2002/151/II. szám 2.2.5. Tanórán kívüli EU-s tevékenységek Az EU-val kapcsolatos, tanórán kívüli tevékenységek jelentõs része az iskolán kívül valósul meg. Az EU-s projektek keretében a tanárok és diákok többek között — iskolai EU-Klubot szerveznek, — részt vesznek a település EU-Klubjának munkájában, — ellátogatnak az Európai Információs Ponthoz, — felkeresik az önkormányzatot, — testvériskolákkal cserekapcsolatokat szerveznek, — tanulmányi versenyt szerveznek, illetve részt vesznek e versenyeken, — Európa-napokon bemutatják a szülõknek, családoknak az EU-s tevékenységüket. Kommunikációs kihívásokhoz vezet tehát, hogy az EU-s tevékenységek kinyitják az iskolát a társadalom és különbözõ intézmények, közösségek felé. A tanárképzés hagyományos módszertana azonban az iskolán belüli oktató-nevelõ tevékenységre készít fel. Az iskolán kívüli tanári szerep és a diákok vezetése sokszor idegen a tanároknak, módszertanilag nincsenek erre felkészülve, nem ismerik a hatékony probléma-megoldási és szervezési módszereket. 2.2.6. Projektmenedzsment ismeretek szükségessége Az EU-val kapcsolatos tevékenységek legtöbbször (induláskor mindig) projekt formában indulnak. Ezért az iskolavezetõk és a pedagógusok igénylik a projektekre felkészítõ, a projekteken alapuló gondolkodás elsajátításának lehetõségét. Képzési és tréning lehetõséget kell teremteni arra, hogy az intézményvezetés és a tanárok projektmenedzsment és forrásteremtési ismeretekhez jussanak. Mivel az EU-projektekben való részvétel az oktatásügyi döntéshozókat is új kihívások elé állítja, a projektmenedzsment képzésbe õket is be kell vonni. 2.2.7. Az európai dimenzió az oktatáspolitikai dokumentumokban A EU-tematika oktatásával kapcsolatos kihívások nemcsak a pedagógusok napi gyakorlatában, az oktatási intézmények szintjén jelentkeznek, hanem a magyar oktatáspolitika szabályozásának szintjét is érintik. Ez az oktatáspolitika törvényi jogharmonizációjának alacsonyabb szinteken való alkalmazását, beillesztését jelenti a magyar oktatáspolitikai dokumentumokba. A tantervek rendszerét módszeresen át kell tekinteni, és biztosítani kell, hogy az európai dimenzió az oktatás valamennyi megfelelõ területén érvényesüljön. Ez a módszeres munka nagyban segíti az EU-kommunikációs projektek hatékonyságát, hiszen megteremti az intézményi és tantervi kereteket az EU-tematika állandó oktatására és az órán kívüli tevékenységekre egyaránt. 2.2.8. Alacsony pedagógusi jövedelem Az elmúlt idõszak jelentõs társadalmi kötelezettséget teljesített, amikor jelentõs mértékben került sor pedagógus béremelésre. Ennek ellenére, bár nem sorolható közvetlenül a kommunikációs kihívások közé, meg kell említeni a magyar tanártársadalom viszonylag alacsony jövedelemszintjét. Az EU-kommunikáció területén ez azért okoz különösen nehézséget, mert a tanárok az EU-képzéssel kapcsolatos munkát — fõként a tanórán kívüli tevékenységeket — sokszor munkaköri tevékenységükön kívül, szabadidejük feláldozásával végzik. E tevékenység anyagi támogatása tehát a KS idõszakában a prioritások közé kell tartozzon. 2.3. Célok 2.3.1. Gyerekek, tanulók, diákok Az oktatási projektek közvetett célcsoportja a gyerekek, tanulók, diákok csoportja. A kommunikáció céljai az õ esetükben: — EU-s tudásanyag elsajátítása (tények, intézmények, szabályok stb. az EU-ban). — A szaktantárgyi tananyag európai dimenziójának felismerése; az európai szemlélet megértése („egy nagyobb egység részei vagyunk”); európai értékek, kulturális sokszínûség megismerése. — Készségek elsajátítása (kommunikációs és együttmûködési készségek, kreatív gondolkodás és szereplés, önálló kutatás). — Idegen és soknemzetiségû nyelvi és kulturális környezetben való kommunikálásra, viselkedésre felkészítés. — Elérni, hogy a települési, regionális, országos szintû kezdeményezésekben cselekvõleg részt vegyenek. 2.3.2. Tanárok, pedagógusok Az oktatási projektek közvetlen célcsoportja a tanárok, pedagógusok csoportja. A kommunikáció céljai az õ esetükben a fenti öt célt megvalósítani képes tudás és készségek kialakítása, illetve ahhoz kapcsolódó készségek megszerzése: — Általános, illetve szaktanári munkában felhasználható EU-s tudásanyag elsajátítása (tények, intézmények, szabályozás stb. az EU-ban). — Az oktatás európai dimenziójának megértése és állandó alkalmazása; európai értékek, kulturális sokszínûség megismerése. 2002/151/II. szám — Készségek elsajátítása (kommunikációs, együttmûködési és vezetési készségek, kreativitás és szereplés fejlesztése, önálló kutatás EU-s forrásokban). — Idegen vagy soknemzetiségû nyelvi, kulturális és szakmai környezetben való kommunikálásra felkészítés. — Tantárgyközi EU-tematikák és/vagy EU-tárgyak kidolgozása és tanítása. — Felkészítés órán kívüli EU-val kapcsolatos tevékenységek (EU-Klub, cserekapcsolatok, EU-nap stb.) kezdeményezésére, szervezésére. — EU-s cserekapcsolatok kezdeményezésére, szervezésére felkészítés. — Projekt-menedzsment ismeretek átadása, elmélyítése. — EU-s és pedagógiai szaknyelv ismerete idegen nyelven. 2.3.3. Oktatási intézményvezetõk, oktatáspolitikai döntéshozók és szakemberek Szintén az oktatási projektek közvetlen célcsoportja az intézményvezetõk, oktatáspolitikai döntéshozók, minisztériumi és más szakemberek köre is. A kommunikáció céljai az õ esetükben a tanulókat érintõ EU-kommunikáció fenti céljait megvalósítani képes tudás és készségek kialakítása, illetve arra épülõ vezetõi készségek megszerzése: — Szakirányú EU-s tudásanyag elsajátítása (oktatáspolitika, intézmények, szabályozás az EU-ban). — Az oktatás európai dimenziójának megértése és terjesztésének támogatása, az európai értékek, a kulturális sokszínûség megismerése. — Készségek elsajátítása (kommunikációs, együttmûködési és vezetési készségek, kreativitás és szereplés fejlesztése, kutatás oktatáspolitikai és egyéb szakmai EU-s forrásokban). — Felkészítés idegen és soknemzetiségû nyelvi, kulturális, szakmai és politikai-igazgatási környezetben való kommunikálásra. — EU-oktatási tematikák, órán kívüli EU-val kapcsolatos tevékenységek, cserekapcsolatok stb. kezdeményezése, támogatása. — Projekt-menedzsment ismeretek megszerzése, elmélyítése. — EU-s és pedagógiai szaknyelv ismerete idegen nyelven. 2.4. Üzenetek Általános üzenetek (lásd a III. és IV. fejezetet). Érintettség — pedagógusok érintettsége is. A nagyobb egység részeként szerepük van a multikulturális gondolkodású, európai szemléletû társadalom megteremtésében. Fontos szerepük van abban, hogy a tanulók, diákok milyen ismeret, tudás, készség és képesség anyaggal felvértezõdve szembesülnek az iskola elhagyása után. Hozzá tudnak járulni a gyerekek nyitottságának növeléséhez, az identitás, az érzelmi kötõdés kialakításéhoz, a nemzeti egység az európai közösséghez tartozás érzéséhez.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes